paragraph_text: Tetrafluoretilen je bezbojan plin bez mirisa koji polimerizacijom daje politetrafluoretilen, poznatog pod komercijalnim trgovačkim nazivima "teflon" i "fluon". Politetrafluoretilen je vrlo cijenjen polimerni materijal, otporan prema visokim temperaturnim i kemijskim utjecajima (fluorougljik). Primjenjuje se za oblaganje kuhinjskog posuđa, za izradu laboratorijske opreme, u svemirskoj tehnici, itd. Najveću primjenu je našao u vodoinstalacijama, gdje dolazi u tzv. "teflonskim vrpcama".